Βιβλιογραφική συγκριτική μελέτη των χειρουργικών τεχνικών αντιμετώπισης της ρήξης του πρόσθιου χιαστού συνδέσμου στον σκύλο
Creators: name: Παπαδόπουλος, Χρήστος Αντωνίου
Publisher: name: Aristotle University of Thessaloniki
Year: 2013
Subjects: Σκύλος
Χειρουργικές τεχνικές
Πρόσθιος χιαστός σύνδεσμος
Dog
Surgical techniques
Cranial cruciate ligament

description: Η νόσος του πρόσθιου χιαστού συνδέσμου (ΠΧΣ) αποτελεί τη συχνότερη αιτία χωλότητας του οπίσθιου άκρου στον σκύλο, η οποία οδηγεί στην ανάπτυξη οστεοαρθρίτιδας στην άρθρωση του γόνατος. Η νόσος του ΠΧΣ οφείλεται κυρίως στην προοδευτική εκφύλιση του συνδέσμου και σε μικρό μόνο ποσοστό σε τραυματικά αίτια. Στην εκφύλιση αυτή συμμετέχουν κυρίως γενετικοί, ανατομικοί, περιβαλλοντικοί, ορμονικοί και ανοσολογικοί παράγοντες. Η διάγνωση της ρήξης του ΠΧΣ στηρίζεται κυρίως στην κλινική και ορθοπαιδική εξέταση του σκύλου, αλλά και στις διάφορες απεικονιστικές μεθόδους. Αντικείμενο της παρούσας εργασίας αποτελεί η αναφορά και σύγκριση των διάφορων χειρουργικών τεχνικών για την αντιμετώπιση της ρήξης του ΠΧΣ στον σκύλο. Πληθώρα χειρουργικών τεχνικών έχει αναπτυχθεί για τον σκοπό αυτό και η εξέλιξή τους είναι διαρκής και ταχύτατη. Τις τελευταίες τρεις δεκαετίες, η οπτική της χειρουργικής αντιμετώπισης της νόσου έχει αλλάξει, με την ανάπτυξη των τεχνικών διορθωτικών οστεοτομών. Οι τελευταίες μεταβάλλοντας τη γεωμετρία της άρθρωσης του γόνατος, αποσκοπούν στην επίτευξη δυναμικής ή λειτουργικής σταθερότητας σε αυτήν. Παρ’ όλα αυτά, οι τεχνικές διορθωτικών οστεοτομών δεν μπόρεσαν να υποκαταστήσουν πλήρως τις ενδοαρθρικές και εξωαρθρικές τεχνικές. Οι χειρουργικές τεχνικές που εμφανίζουν καλύτερα κλινικά αποτελέσματα είναι οι LFTS, tightrope, TPLO, TTA και TTO. Με τα μέχρι σήμερα διαθέσιμα στοιχεία, δεν αποδεικνύεται πως κάποια χειρουργική τεχνική υπερτερεί σαφώς των άλλων, όσον αφορά στην αποκατάσταση της λειτουργικότητας και στην εξέλιξη της οστεοαρθρίτιδας της άρθρωσης του γόνατος. Απαιτούνται περαιτέρω έρευνες για την αντικειμενική εκτίμηση των διαφόρων τεχνικών αντιμετώπισης της νόσου του ΠΧΣ.
description: Cranial cruciate ligament (CrCL) disease is the most common cause of hindlimb lameness in the dog, being associated with and eventually leading to stifle osteoarthritis. CrCL disease is mainly caused by the gradual degeneration of the ligament and only a minority of cases is attributed to trauma. This progressive degeneration of the CrCL has been linked to a variety of factors such as genetic, conformational, environmental, hormonal and immune-mediated. Diagnosis is frequently based on physical and orthopaedic examination findings, combined with imaging techiques of the stifle joint. This study reviews and compares surgical procedures for the treatment of CrCL rupture in dogs. A plethora of surgical techniques have been described for this purpose and their evolution is rapid and continuous. During the last three decades there has been a change in the perspective of surgical treatment of CrCL rupture, with the development of tibial correction osteotomies. These techniques alter bone geometry, aiming to create dynamic or functional stability to CrCL deficient stifles. Nevertheless, tibial osteotomy techniques have not managed to completely substitute the more traditional intra-articular and extracapsular stabilization methods. Nowadays, widely applied surgical procedures having good clinical outcomes are LFTS, tightrope, TPLO, TTA and TTO. Based on current literature, there is no documented evidence of superiority to any of the surgical techniques, regarding return to function and development of osteoarthritis in the stifle joint. Further research is required regarding the objective assessment of the various surgical treatment methods of CrCL disease.